WIIK คว้างานออกแบบ-ก่อสร้าง-ติดตั้งระบบน้ำ ในนิคมฯเวลโกรว์ มูลค่า 40 ลบ.
WIIK เผยบ.ย่อยคว้างานออกแบบ-ก่อสร้าง-ติดตั้งระบบน้ำสะอาด และงานขยายปรับปรุงท่อส่งน้ำประปา-น้ำทิ้ง ในนิคมฯเวลโกรว์ มูลค่า 40 ลบ.
14 ก.พ. 2560

บริษัท วิค แอนด์ ฮุคลันด์ จำกัด (มหาชน) หรือ WIIK ระบุว่า เมื่อวันที่ 9 ก.พ. บริษัท วิค วอเตอร์ จำกัด (WW) ซึ่งเป็นบริษัทย่อยที่ถือหุ้นอยู่ 100% ได้รับงานออกแบบ ก่อสร้าง และติดตั้งระบบน้ำสะอาดด้วยระบบอัลตราฟิลเตรชั่น (UF) และระบบรีเวอร์สออสโมซิส (RO) แบบเคลื่อนย้ายได้ขนาด 2,000 ลูกบาศก์เมตร/วัน และงานขยายและปรับปรุงระบบท่อส่งน้ำประปา และน้ำทิ้งภายในนิคมอุตสาหกรรมเวลโกรว์ ต.หอมศีล อ.บางปะกง จ.ฉะเชิงเทรา รวมมูลค่างานประมาณ 40 ล้านบาท